Luettelo animaatiosarjan Lego Ninjago jaksoista
Kolmas tuotantokausi: ReBOOTED

| # | Nimi | Ensiesitys | Suomen ensiesitys |
| --- | --- | --- | --- |
| 27 | "Paluu uuteen" (engl. The Surge) | 29. tammikuuta 2014 | 25. heinäkuuta 2014 (DVD) |
Keksijä Cyrus Borgin johdolla Overlordin tuhoaman Ninjago Cityn tilalle on rakennettu New Ninjago City, joka on teknologian keskus. Ninjat, Sensei Wu, Nya ja Dareth ovat nyt opettajia Sensei Wun akatemiassa (perustettu Darkleyn tilalle). He saapuvat kierrokselle Borgin tehtaaseen ja Ninjat saavat häneltä uudet asut sekä Teknomiekat. Yhtäkkiä tehtaan koneistot hyökkäävät heidän kimppuunsa. Borg paljastaa Ninjoille, että tietokonevirukseksi muuttunut Overlord oli vallannut tehtaan ja sanoi, ettei hän saisi saada Teknomiekkoja käsiinsä. Ninjat sekä apuun tullut Lloyd saavat ne vietyä pois kaupungista, mutta Sensei Wu joutuu vangiksi ja Overlord valtaa Borgin ruumiin.
| 28 | "Hiljaisen nyrkin tie" (engl. The Art of the Silent Fist) | 29. tammikuuta 2014 | 25. heinäkuuta 2014 (DVD) |
Overlord etsii Sensei Wun muistista tietoa Ninjojen sijainnista ja saa selville heidän paenneen Sensei Garmadonin luostariin. Borgin assitentti, P.I.X.A.L., löytää heidät, mutta Zane vapauttaa hänet Overlordin vallasta. Hän kertoo myös, että Teknomiekat ovat ainoa keino tuhota Overlordin virus-muoto. Ninjat päättävät palata New Ninjago Cityn sammuttaakseen sieltä kaiken virran ja kohtaavat Overlordin rakentaman nindroidiarmeijan. Samaan aikaan Garmadon ja Lloyd pakenevat mech-lohikäärmettä.
| 29 | "Sähkökatkos" (engl. Blackout) | 16. huhtikuuta 2014 | 25. heinäkuuta 2014 (DVD) |
Ninjat ovat onnistuneet katkaisemaan sähköt New Ninjago Citystä ja vapauttamaan Cyrus Borgin Overlordin vallasta. Nyt he piielskelevät Jayn vanhempien luona ja Zane asentaa osan virtalähteestään P.I.X.A.L.:iin, jakaen samalla taistelukyvyistään tämän kanssa. Mutta salaperäinen Muukalainen herättää Overlordin uudelleen hänen tietonsa sisältävän kovalevyn avulla ja asentaa sähkökobran muuttamaan Wun pahaksi. Wu puolestaan herättää sähkökobrien avulla nindroidit, jotka hyökkäävät Ninjojen kimppuun romuttamolle. Samalla Lloyd yrittää oppia turvautumaan muuhunkin kuin vain Kultaisen lohikäärmeen voimiin.
| 30 | "Kultaisen mestarin kirous" (engl. The Curse of the Golden Master) | 16. huhtikuuta 2014 | 25. heinäkuuta 2014 (DVD) |
Nindroidien jättämän valkoisen suomun perusteella Ninjat ovat saaneet selville Overlordin kovalevyn varastaneen olennon olevan joku kärmeisistä. Kuulustellessaan maan alta vapautuneita, mutta hyviksi kääntyneitä kärmeisiä, Ninjat kuulevat Kultaisen mestarin kirouksesta. Tarinan mukaan ilmaantuisi olento, joka saisi Ensimmäisen Spinjitzu-mestarin veroiset voimat, mutta ei veroistaan vastustajaa pysäyttämään häntä. Käyttämällä Haukkaa jäljittimenä Wu sekä Pythoriksi paljastunut Muukalainen löytävät Lloydin ja vangitsevat hänet.
| 31 | "Matka Digiverseen" (engl. Enter the Digiverse) | 13. heinäkuuta 2014 | 16. lokakuuta 2014 (DVD) |
Overlord alkaa imeä Lloydin kultaisia voimia saadakseen uuden ruumiin ja tullakseen Kultaiseksi mestariksi. Sillä välin Pythor, Wu ja nindroidit aikovat hyökätä Borg-torniin. Ninjat matkustavat Cyrus Borgin ja P.I.X.A.L.in avulla digitaaliseen pelimaailma Digiverseen tuhotakseen digitaalisen Overlordin. Lloyd onnistuu jakamaan voimansa Ninjoille kyseiseen maailmaan Overlordin pysäyttämiseksi, mutta hän menettää 90 % voimistaan ja Borg joutuu jälleen aivopestyksi. Hänen onnistuu kuitenkin upottaa mech-lohikäärme mereen.
| 32 | "Koodinimi: Arcturus" (engl. Codename: Arcturus) | 13. heinäkuuta 2014 | 16. lokakuuta 2014 (DVD) |
Pyhtor ja nindroidit nostavat mech-lohikäärmeen merestä ja Overlord on saanut Lloydin voimien kautta uuden, mutta heikon limamaisen olomuodon. Ninjat palaavat Valon temppeliin, jossa Lloyd jakaa voimansa rippeet Kain, Jayn, Colen ja Zanen kanssa, jotka saavat elementaalivoimansa takaisin. He saavat selville nindroidien työstävän salaperäistä Arcturus-projektia Ouroborosin kaupungissa. He muistavat kuinka Spinjitzun kultaiset aseet päätyivät avaruuteen Garmadonin mega-aseen tuhoutumisen myötä ja tajuavat Overlordin aikovan matkustaa sinne noutamaan aseet tullakseen Kultaiseksi mestariksi. Nindroidit onnistuvat pääsemään avaruuteen, mutta Ninjat pääsevät alukseen heidän mukanaan.
| 33 | "Tyhjiössä" (engl. The Void) | 26. marraskuuta 2014 | 16. lokakuuta 2014 (DVD) |
Ninjat ovat päässeet nindroidien avaruusaluksen apurakettien sisälle. Ainoana ilman happea selvityvänä Zane onnistuu hankkimaan muille astronauttipuvut sekä auttamaan nämä ulos apuraketeista turvallisesti. He saapuvat lopulta komeetalle, jonka pinnalle yhteen sulaneet Spinjitzun kultaiset aseet olivat päätyneet. Siellä olevat metallia syövät hyönteiset tuhoavat aluksen, mutta nindroidit pääsevät rakettimoottoreillaan pois komeetalta ja vievät kultaiset aseet.
| 34 | "Titaanininja" (engl. The Titanum Ninja) | 26. marraskuuta 2014 | 16. lokakuuta 2014 (DVD) |
Nindroidit sulattavat kultaiset aseet tehdäkseen niistä haarniskan Overlordille, josta tulee Kultainen mestari. Overlordin alkaessa vallata New Ninjago Cityä, Ninjat onnistuvat käyttämään voimiaan päästäkseen takaisin planeetalleen. Rohkeuden temppelistä Ninjat ottavat suojakseen Kiviarmeijalle kuuluneet panssarit ja Borg esittelee pillerin, joka kutistaa nielaisijansa. Yritys käyttää se Overlordiin epäonnistuu, kun Pythor kuitenkin nielaisee sen. Ystäviensä ollessa kultaisen verkon sitomina, Zane tarttuu Overlordin haarniskaan ja uhraa itsensä tuhotakseen samalla myös Kultaisen mestarin. Zanen kunniaksi pidetään muistotilaisuus ja hänestä pystytetään patsas. Borgin tehtaalle jäänyt P.I.X.A.L. saa selville Zanen olevan yhä elossa.